Es una tradicion que s’esperlonga despuòi las annadas 1960. Cada ivèrn, la grèpia de Nadal de « La Garriga » tòrna encantar pichòts e bèlses. Dau 23 de decembre au 5 de genièr, a la sala Petrarca.

Lo tamborinaire, lo papet, lo fadat, lo pelharòt… L’an passat, èran mai de 4000 visitaires, pichòts e bèlses, embalausits davans la pichòta tropelada de santons de la grèpia de Nadal de « La Garriga ». Una tradicion de 60 ans, que reviuda, alentorn de l’estable de Betelèm, la geografia e las colors d’un vilatjon lengadocian. Amb sos rites, sas figuras, sos mantuns mestièrs. Alai, una vièlha que vira son molin de cafè e un portaire de veires de fenèstra. Aquí, los saunièrs au trabalh. Alai encara, un torneg d’ajustas… « Cada an, causissem un tema nòu. E de santons nòus, vestits per la còla « cordura » de l’associacion, se venon juntar als 250 santons, ja escampilhats sus un pontin de 40 m2 », explica Joan-Claudi Lacour, vici-president de l’associacion culturala Garriga Lengadociana, que sa tòca es de mantene vivas las costumas e tradicions localas. Antau, aquest an, los tamborinaires se son aponduts a la grèpia. Los Clapassièrs reconoisseràn quauques figuras egrègias coma la dau pintre Frederic Bazille. D’autres se rementaràn de « Blanchette », figura locala autentica, vivent de còlportatge, e que, dins las annadas 30, senhalava las Lesadas de sas trompetadas. Instantanèu de la memòria locala, la grèpia La Garriga es tant un exercici de transmission comme una veirina de l’art venerable dels santonièrs. Mas tanben una vertadièra escomesa tecnica, amb mantuns jorns necites per montar e desmontar lo decòr e los santons, que mai d’un son animats, esclairats dau dedins… Dins aquela passada de las fèstas, La Garriga porgís antau un viatge dins lo temps e las costumas dau Clapàs. Un grand libre d’images, a fulhetar dau dimenge 23 de decembre fins au dissabtes 5 de genièr, de 2 oras e mièjas a 6 oras dau vèspre cada jorn a la sala Petrarca. Dintrada liura.

/s’esperlongar/ durer /pelharòt/ chiffonnier /embalausit/ émerveillé /reviudar/ faire revivre /cordura/ couture /torneg (pron. tournétch)/ tournoi /escampilhat/ éparpillé /pontin/ plateau de scène /egrègi/ illustre /Lesada/ crue du Lez /escomesa/ défi

Les santons de Noël de La Garriga

C’est une tradition, perpétuée depuis les années 1960. Chaque hiver, la crèche de la Garriga revient enchanter petits et grands. Du 23 décembre au 5 janvier, à la salle Pétrarque.

Le tambourinaïre, lou papet, le fada, le peilharot… L’an dernier, ils étaient plus de 4 000 visiteurs, petits et grands, à s’émerveiller devant la petite foule de personnages de la célèbre crèche de La Garriga. Une tradition perpétuée depuis près de 60 ans, et qui restitue autour de l’étable de Bethléem, la géographie et les couleurs d’un petit village languedocien. Avec ses rites, ses petites figures, ses nombreux métiers. Là, une vieille dame qui tourne son moulin à café et un porteur de vitres. Ici, les saulniers au travail. Là encore, un tournoi de joutes… « Chaque année, nous proposons un nouveau thème. Et de nouveaux petits personnages, habillés par la section couture de l’association, rejoignent les 250 figurines, déjà réparties sur un plateau de 40 m² », explique Jean-Claude Lacour,